Úradný vestník L 073 , 19/03/2003 S. 0003 - 0004



Nariadenie Komisie (ES) č. 492/2003 z 18. marca 2003, ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" ustanovených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín (Soprèssa Vicentina, Asparago verde di Altedo, Pêra Rocha do Oeste) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 2796/2000 [2], najmä na jeho článok 6 ods. 3 a 4, keďže: (1) v súlade s článkom 5 nariadenia (EHS) č. 2081/92, poslalo Taliansko Komisii žiadosť o registráciu názvu "Soprèssa Vicentina" ako označenia pôvodu a tiež žiadosť o registráciu názvu "Asparago verde di Altedo" ako zemepisného označenia, Portugalsko poslalo Komisii žiadosť o registráciu názvu "Pêra Rocha do Oeste" ako označenia pôvodu; (2) v súlade s článkom 6 ods. 1 daného nariadenia boli žiadosti posúdené a zistilo sa, že spĺňajú všetky požiadavky, ktoré sú v danom nariadení stanovené a najmä, že obsahujú všetky požadované informácie podľa jeho článku 4; (3) Komisii nebolo doručené nijaké zamietavé stanovisko podľa článku 7 nariadenia (EHS) č. 2081/92 pokiaľ ide o názvy uvedené v prílohe k tomuto nariadeniu, názvy, ktoré boli uverejnené v Úradnom vestníku Európskych spoločenstiev [3]; (4) názvy by preto mali byť zapísané do "Registra chránených označení pôvodu a chránených zemepisných označení", a tým by mali byť chránené na území spoločenstva ako chránené označenia pôvodu a chránené zemepisné označenia; (5) príloha k tomuto nariadeniu dopĺňa prílohu k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 2066/2002 [5], PRIJALA TOTO NARIADENIE: Článok 1 Názvy uvedené v prílohe k tomuto nariadeniu sa dopĺňajú do zoznamu v prílohe k nariadeniu (ES) č. 2400/96 a zapisujú sa ako chránené označenia pôvodu (CHOP) alebo chránené zemepisné označenia (CHZO) do "Registra chránených označení pôvodu a chránených zemepisných označení" ustanovených v článku 6 ods. 3 nariadenia (EHS) č. 2081/92. Článok 2 Toto nariadenie nadobúda účinnosť 20-ty deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 18. marca 2003 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 324, 21.12.2000, s. 26. [3] Ú. v. ES C 114, 15.5.2002, s. 16 (Soprèssa Vicentina);Ú. v. ES C 114, 15.5.2002, s. 6 (Asparago verde di Altedo);Ú. v. ES C 102, 27.4.2002, s. 16 (Pêra Rocha do Oeste). [4] Ú. v. ES L 327, 18.12.1996, s. 11. [5] Ú. v. ES L 318, 22.11.2002, s. 4. -------------------------------------------------- PRÍLOHA VÝROBKY URČENÉ NA ĽUDSKÚ SPOTREBU UVEDENÉ NA ZOZNAME V PRÍLOHE I ZMLUVY O ES Mäsové výrobky TALIANSKO Soprèssa Vicentina (CHOP) Ovocie, zelenina TALIANSKO Asparago verde di Altedo (CHZO) PORTUGALSKO Pêra Rocha do Oeste (CHOP) --------------------------------------------------